
DĖL 2025 06 02 GAUTOS PRETENZIJOS 

	Divizijos generolo Stasio Raštikio Lietuvos kariuomenės mokykla 2025 m. vasario 26 d. Centrinėje viešųjų pirkimų informacinėje sistemoje (toliau – CVP IS) (pirkimo Nr. 1372442) paskelbė „Bepiločių sistemų mokymo centro laikinos konteinerinės stovyklos nuoma“ viešąjį pirkimą (toliau – Pirkimas) vykdomą atviro konkurso būdu, CVP IS priemonėmis, pasiekiamą adresu https://viesiejipirkimai.lt.
[bookmark: _GoBack]	Bepiločių sistemų mokymo centro laikinos konteinerinės stovyklos nuomos viešojo pirkimo Komisija (toliau – Komisija) informuoja, kad CVP IS priemonėmis 2025 m. birželio 2 d. buvo gauta tiekėjo pretenzija dėl Komisijos priimto sprendimo atmesti tiekėjo pasiūlymą, kaip neatitinkantį pirkimo sąlygų 1 priedo „Bepiločių sistemų mokymo centro laikinos konteinerinės stovyklos techninė specifikacija“ nustatytų reikalavimų. Komisija, vadovaudamasi Lietuvos Respublikos viešųjų pirkimų įstatymo (toliau – VPĮ) 103 str. 1 ir 3 d. ir konkurso sąlygų 16.3 p. įtvirtintomis nuostatomis, išnagrinėjo gautą tiekėjo pretenziją ir priėmė sprendimą ją atmesti kaip nepagrįstą.

